cyanic-selkie/wikianc huggingface dataset:
জাবালোপনিষদ্‌
পরমহংস: আদর্শ সন্ন্যাসী
ষষ্ঠ তথা শেষ অধ্যায়ে যাজ্ঞবল্ক্য পরমহংস বা আদর্শ সন্ন্যাসীগণের একটি তালিকা দিয়েছেন। এঁরা হলেন সম্বর্তক, আরুণি, শ্বেতকেতু, দুর্বাসা, ঋভু, নিদাঘ, জড়ভরত, দত্তাত্রেয় ও রৈবতক। পরমহংসগণ সন্ন্যাসের কোনো বাহ্য চিহ্ন ধারণ করেন না। তাদের ধর্মকর্ম গোপন থাকে। তাদের দেখে পাগল মনে হয়। তারা দণ্ড ও কমণ্ডলু ধারণ করেন না, মাথায় জটা রাখেন না বা যজ্ঞোপবীত পরিধান করেন না। তারা শুধু আত্মার অনুসন্ধানে রত থাকেন।
"যিনি যেমন নগ্ন অবস্থায় জন্মগ্রহণ করেছেন, তেমনই নগ্ন অবস্থায় থাকেন; যিনি অনুকূল ও প্রতিকূলতার দ্বন্দ্বের (যেমন আনন্দ-বিষাদ ইত্যাদি) অতীত; যাঁর নিজস্ব কোনো সম্পত্তি নেই; যিনি শুধু সত্যের পথে ব্রহ্মের প্রতি আত্মনিবেদিত; যাঁর হৃদয় পবিত্র; যিনি জীবনধারণের জন্য যথাসময়ে বাইরে গিয়ে ভিক্ষা চান; উদরই যাঁর একমাত্র তৈজসপত্র; ভিক্ষা পাওয়া বা না পাওয়ায় যিনি বিচলিত হন না; যিনি গৃহহীন হয়ে পরিত্যক্ত গৃহ, মন্দির, তৃণের স্তুপ, বল্মীক, বৃক্ষতল, মৃৎশিল্পীর কর্মশালা, নদীতীর, পর্বতগুহা, সংকীর্ণ উপত্যকা, গাছের কোটর, ঝরনা বা উন্মুক্ত প্রান্তরে বাস করেন; যিনি আকাঙ্ক্ষা-রহিত, ‘আমিত্বে’র অনুভূতিহীন, পরম সন্তোষ সহকারে পরমাত্মায় স্থিত; যিনি কোনো দুষ্কর্মে রত থাকেন না; [...] তাঁকেই বলা হয় পরমহংস।"
- জাবালোপনিষদ্‌, অধ্যায় ৬ (সংক্ষেপিত)
পরমহংস হলেন সেই সন্ন্যাসী যিনি আত্ম-অনুসন্ধানে রত থাকেন। তিনি সকল দুষ্কর্ম পরিত্যাগ করেন। অন্তরে কোনো অশুভ চিন্তাকে শান দেন না। তিনি আত্ম ও ব্রহ্মের ধ্যানে আত্মনিবেদন করেন।
প্রভাব
ওলিভেলের মতে, যে পাঁচটি গুরুত্বপূর্ণ উপনিষদে ব্যক্তি কখন সন্ন্যাস গ্রহণ করে সংসার ত্যাগ করবেন সেই সংক্রান্ত বিভিন্ন প্রশ্নের উত্তর দেওয়া হয়েছে, সেগুলি হল জাবালোপনিষদ্‌, আরুণেয়োপনিষদ্‌, লঘু-সন্ন্যাসোপনিষদ্‌, কঠশ্রুত্যোপনিষদ্‌ ও পরমহংসোপনিষদ্‌। লঘু-সন্ন্যাসোপনিষদ্, কঠশ্রুত্যোপনিষদ্ ও পরমহংসোপনিষদ্ অনুসারে, ব্রহ্মচর্য, গার্হস্থ্য ও বাণপ্রস্থ আশ্রমের অন্তে বয়োজ্যেষ্ঠ্য ও পরিবারের নিকটাত্মীয়দের অনুমতি গ্রহণ করে সন্ন্যাস গ্রহণ করা উচিত। অন্যদিকে জাবালোপনিষদ্ ও আরুণেয়োপনিষদ্‌ অনুসারে, কখন সন্ন্যাস গ্রহণ করা যায়, তা ব্যক্তি ইচ্ছার উপর নির্ভরশীল। তার জন্য কোনো আশ্রমধর্ম পালন সম্পূর্ণ করা বা কারও অনুমতি গ্রহণ আবশ্যক নয়।
জাবালোপনিষদ্ অন্যান্য ধর্মগ্রন্থের উপরেও প্রভাব বিস্তার করেছিল ১৪শ শতাব্দীর অদ্বৈতবাদী পণ্ডিত ও বিজয়নগর সাম্রাজ্যের কুলগুরু বিদ্যারণ্যের জীবন্মুক্তি-বিবেক গ্রন্থে মোক্ষপ্রাপ্তদের বিবরণদের দেওয়ার সময় জাবালোপনিষদ্ গ্রন্থের উল্লেখ করা হয়েছে।
কুশলা ইউনিয়ন
কুশলা ইউনিয়ন বাংলদেশের ঢাকা বিভাগের গোপালগঞ্জ জেলার কোটালীপাড়া উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
কোদানদেরা সুবাইয়া থিমাইয়া
জেনারেল কোদানদেরা সুবাইয়া থিমাইয়া ভারতীয় সেনাবাহিনীর প্রধান হিসেবে ১৯৫৭ সাল থেকে ১৯৬১ সাল পর্যন্ত দায়িত্ব পালন করেন। দ্বিতীয় বিশ্বযুদ্ধের সময় একমাত্র ভারতীয় সামরিক কর্মকর্তা হিসেবে কোদানদেরা একটি পদাতিক ব্রিগেডের অধিনায়কত্ব করেন। কোরীয় যুদ্ধের পর কোদানদেরা জাতিসংঘের যুদ্ধবন্দী বিষয়ক একটি বিষয়ের সমাধান করেন। ১৯৬৪ সালে সেনাবাহিনী থেকে অবসরের পর তিনি সাইপ্রাসে জাতিসংঘ শান্তিরক্ষা মিশনে অধিনায়কের দায়িত্ব পান এবং কর্তব্যরত থাকাকালীন ১৯৬৫ সালের ১৮ ডিসেম্বর সাইপ্রাসেই মারা যান।
পূর্ব জীবন এবং শিক্ষা
তার পিতার দিক থেকে, তিনি কোদানদেরা গোষ্ঠীর অন্তর্ভুক্ত ছিলেন, যেই গোষ্ঠীতে ভারতের প্রথম সেনাবাহিনী প্রধান কোদানদেরা মদপ্পা কারিয়াপ্পাও ছিলেন। তার মা চেপেদী চিত্তৌওয়া চুপুদিরা পরিবার থেকে ছিলেন। তার স্ত্রী মিসেস নিনা থিমায়য় ১৯৩৫ সালে কোয়েটা ভূমিকম্পের সময় তার মানবিক কল্যাণে কায়সার-ই-হিন্দ পদক লাভ করেন। তার মামা সি বি পন্নাপ্পা ইন্ডোর ডিফেন্স স্কুল থেকে কমিশনযুক্ত ভারতীয় কর্মকর্তাদের প্রথম ব্যাচ এবং  প্রথম সেনাপ্রধান করিয়াপ্পার  ব্যাচমেট ছিলেন। তাকে ভালো শিক্ষা দেওয়ার জন্য আট বছর বয়সে কুনুরের সেন্ট জোসেফ কলেজ যেটি ছিলো আইরিশদের দ্বারা পরিচালিত একটি কনভেন্টে পাঠানো হয়েছিল। পরে, থিমাইয়াকে ব্যাঙ্গালোরের বিশপ কটন বয়েজ স্কুলে পাঠানো হয়েছিল। স্কুল শেষ করার পর, থিমাইয়াকে প্রিন্স অফ ওয়েলসের রয়্যাল ইন্ডিয়ান মিলিটারি কলেজে পাঠানো হয়েছিল, যেটি ছিলো ভারতীয় সেনাবাহিনীতে কমিশনের জন্য একটি গুরুত্বপূর্ণ পদযাত্রা। তার বড় ভাই পন্নাপ্পা (পরে আইএনএ যোগদান করেন) এবং সেইসাথে ছোট ভাই সোময়ায় (১৯৪৭-৪৮ কাশ্মীর অপারেশনে মাইন দুর্ঘটনায় মারা যান) ভারতীয় সেনাবাহিনীতে যোগদান করেন। রয়্যাল ইন্ডিয়ান মিলিটারি কলেজ থেকে স্নাতক ডিগ্রি অর্জনের পর, "টিম্মী", যেখানে তিনি স্নেহভাবে পরিচিত ছিলেন, স্যান্ডহার্স্টের রয়্যাল মিলিটারি কলেজে আরও প্রশিক্ষণের জন্য নির্বাচিত হন যেখানে তিনি ছয়জন ভারতীয় ক্যাডেটদের একজন ছিলেন।
পূর্ব সামরিক জীবন
প্রশিক্ষণ শেষ করার পর কোদানদেরা ১৯২৬ সালের ৪ ফেব্রুয়ারি ভারতীয় সেনাবাহিনীতে ২য় লেফটেন্যান্ট হিসেবে কমিশন পান। তার ব্যাচে প্রাণ নাথ থাপার নামে একজন ছিলেন যিনি ১৯৬১ সালেই কোদানদেরার পরে সেনাপ্রধান নিযুক্ত হন। কোদানদেরাকে হাইল্যান্ড লাইট ইনফ্যান্ট্রি রেজিমেন্টে প্রাথমিকভাবে নিয়োগ দেওয়া হয়েছিলো, ১৯২৭ সালের ২৮ মে তিনি ১৯তম হায়দ্রাবাদ রেজিমেন্টে নিয়োগ পান যেটি এখন কুমাওন রেজিমেন্ট নামে পরিচিত, এবং লেফটেন্যান্ট হিসেবে পদোন্নতি পান ১৯২৮ সালের ৪ মে। ১৯৩০ সালের সেপ্টেম্বরে থিমাইয়া ঐ ব্যাটেলিয়নটির অ্যাডজুটেন্ট হিসেবে দায়িত্ব পেয়েছিলেন।
১৯৩৫ সালের জানুয়ারি মাসে থিমাইয়া নীনা কারিয়াপ্পা নামের এক তরুণীকে বিয়ে করেন। ১৯৩৬ সালের ২০ মার্চ থিমাইয়া এবং নীনার ঘর আলোকিত করে একটি কন্যাসন্তান আসে। এই বছরের এপ্রিলে থিমাইয়া মাদ্রাজ বিশ্ববিদ্যালয়ের ইউনিভার্সিটি ট্রেনিং কোর-এর কমান্ডার নিযুক্ত হন।
দ্বিতীয় বিশ্বযুদ্ধ
দ্বিতীয় বিশ্বযুদ্ধ শুরু হলে থিমাইয়া সিঙ্গাপুরে বদলী হন এবং ১৯৪১ সালের শুরুর দিকে তাকে ভারপ্রাপ্ত মেজর পদবীতে উন্নীত করা হয়, অক্টোবর মাসে তার অনুরোধে তাকে ভারতে বদলী করা হয়। থিমাইয়া নবগঠিত ব্যাটেলিয়ন ১৯তম হায়দ্রাবাদ রেজিমেন্টের ৮ম ব্যাটেলিয়ন (৮/১৯ হায়দ্রাবাদ) -এর সেকেন্ড-ইন-কমান্ড নিযুক্ত হন যেটা পরে ৮ম কুমায়ুন রেজিমেন্ট হিসেবে পরিবর্তিত হয়, ব্যাটেলিয়নটি আগ্রাতে ছিলো তখন। এরপর তিনি কোয়েটা স্টাফ কলেজে পড়তে আসেন। স্টাফ কলেজের পড়াশোনা শেষ হওয়ার পর তিনি নিয়োগ পান ২৫ পদাতিক ডিভিশনে জেনারেল স্টাফ অফিসার ২ হিসেবে।
২৫ পদাতিক ডিভিশনে নিয়োগ পাওয়ার সাথে সাথেই থিমাইয়া জঙ্গল যুদ্ধের প্রশিক্ষণ লাভ করেন এবং তাদের সেনাদলটিকে জাপানী সেনাবাহিনীর সাথে লড়াইয়ের জন্য বার্মায় নিয়ে যাওয়া হচ্ছিলো, সেখানে পরে আরাকান অভিযান ১৯৪২–৪৩ অনুষ্ঠিত হয়। থিমাইয়া খুব দ্রুত ব্যাটেলিয়ন কমান্ডারের পদ লাভ করেন যে ব্যাটেলিয়নে তিনি সেকেন্ড-ইন-কমান্ড ছিলেন, যুদ্ধে তার নেতৃত্ব সামরিক বাহিনীর উর্ধ্বতন মহলে ভূয়সী প্রশংসা লাভ করে এবং থিমাইয়া তার যুদ্ধ অবদানের জন্য ডিএসও (ডিসটিংগুইশড সার্ভিস অর্ডার) পদক লাভ করেন, একই সাথে তাকে মেনশন্ড ইন ডেসপ্যাচেস পদকও দেওয়া হয়।
তিনি রাতারাতি ব্রিগেডিয়ার পদে পদোন্নতি লাভ করে ২৬৮ পদাতিক ব্রিগেডের কমান্ডার হিসেবে নিযুক্তি লাভ করেন এবং দ্বিতীয় বিশ্বযুদ্ধ শেষ হওয়া পর্যন্ত তিনি এই ব্রিগেডের কমান্ডেই ছিলেন।
স্বাধীন ভারত
১৯৪৭ সালের সেপ্টেম্বর মাসে থিমাইয়া মেজর জেনারেল পদে পদোন্নতি পেয়ে ৪ পদাতিক ডিভিশনের কমান্ডার হন। এরপর কমান্ডার, ১৯ পদাতিক ডিভিশন, সেনা সদরে কোয়ার্টার মাস্টার জেনারেল এবং পর্যায়ক্রমে লেফটেন্যান্ট জেনারেল হিসেবে পদোন্নতি পান ১৯৫৩ সালের জানুয়ারিতে এবং ভারতের দক্ষিণাঞ্চলে তাকে একটি কোরের কমান্ডার (পরে দক্ষিণ কমান্ড) হিসেবে নিয়োগ প্রদান করা হয় (বর্তমানে সাউদার্ন কমান্ড)।
খাসরাজবাড়ী ইউনিয়ন
খাসরাজবাড়ী ইউনিয়ন বাংলাদেশের রাজশাহী বিভাগের সিরাজগঞ্জ জেলার কাজীপুর উপজেলার অন্তর্গত একটি ইউনিয়ন পরিষদ। এটি ২৫.৫২ বর্গকিমি (৯.৮৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৯,৮১৫ জন। ইউনিয়নটিতে মোট গ্রামের সংখ্যা ২০টি ও মৌজার সংখ্যা ১২টি।
ইয়ান চ্যাটফিল্ড
ইয়ান জন চ্যাটফিল্ড (Ewen Chatfield; জন্ম: ৩ জুলাই, ১৯৫০) ড্যানেভির্কে এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন।
দলে তিনি মূলতঃ মিডিয়াম-পেস বোলার ছিলেন। নিখুঁত নিশানায় বল প্রেরণ, মিতব্যয়ী বোলিং তার প্রধান অস্ত্র ছিল। তবে, সীমিত ওভারের ক্রিকেটে নিখুঁত লক্ষ্য ও নিশানার ভিন্নতার দরুণ শেষদিকে বোলিং করে যথেষ্ট ক্ষতিগ্রস্ত হয়েছেন ইয়ান চ্যাটফিল্ড।
ঘরোয়া ক্রিকেট
ফেব্রুয়ারি, ১৯৮০ সালে ওয়েলিংটনের পক্ষে তিন-দিনের খেলায় প্রায় একাকী সফরকারী ওয়েস্ট ইন্ডিজ ক্রিকেট দলকে পরাজিত করেছিলেন তিনি। প্রথম ইনিংসে ছয় ও দ্বিতীয় ইনিংসে সাত উইকেট পান চ্যাটফিল্ড। হক কাপে হাট ভ্যালি দলের পক্ষে খেলেন। ১৯৮৪ সালে প্রথম ব্যক্তি হিসেবে হাট সিটি বর্ষসেরা ক্রীড়াব্যক্তিত্ব পুরস্কারে ভূষিত হন তিনি।
খেলোয়াড়ী জীবন
সমগ্র খেলোয়াড়ী জীবনে ৪৩ টেস্ট ও ১১৪টি একদিনের আন্তর্জাতিকে নিউজিল্যান্ড দলের প্রতিনিধিত্ব করেন। ১৯৭৪-৭৫ মৌসুমে ইংল্যান্ডের বিপক্ষে অনুষ্ঠিত টেস্টে মাঠে ব্যাটিংরত অবস্থায় মাথায় প্রচণ্ড আঘাত পান। দলের একাদশ ব্যাটসম্যান হিসেবে জিওফ হাওয়ার্থের সাথে শেষ উইকেট জুটি গড়েন। ইংরেজ ফাস্ট বোলার পিটার লিভার চ্যাটফিল্ডকে বাউন্সার দিলে ঐ সময়ে হেলমেটের প্রচলন না থাকায় বলটি তার মাথায় সরাসরি আঘাত হানে। ১৯৮৪-৮৫ মৌসুমে তৎকালীন বিশ্বের শীর্ষস্থানীয় দল ওয়েস্ট ইন্ডিজের বিপক্ষে বল হাতে নিয়ে নিজেকে তুলে ধরেন। ঐ একই মৌসুমে জেরেমি কোনি’র সাথে জুটি গড়ে পাকিস্তানের বিপক্ষে দলকে টেস্ট সিরিজ জয় করতে প্রভূতঃ সহায়তা করেন। খেলায় তিনি তার সর্বোচ্চ অপরাজিত ২১* করেন। এ রান করতে তিনি ৮৪ বল মোকাবেলা করেন যাতে জেরেমি কোনি’র অংশগ্রহণ ছিল ৪৮* রান। পরবর্তীতে ১৯৮৬-৮৭ মৌসুমে নিজ দেশে অনুষ্ঠিত টেস্ট সিরিজ ড্র করতে বাধ্য করান। ইংল্যান্ড ও অস্ট্রেলিয়ার বিপক্ষে দেশে-বিদেশে প্রথম টেস্ট সিরিজ জয়ী দলের অন্যতম সদস্য ছিলেন তিনি। স্যার রিচার্ড হ্যাডলি’র সাথে খেলোয়াড়ী জীবনের অধিকাংশ সময় বোলিংয়ে জুটি গড়েন।
অবসর
প্রথম-শ্রেণীর ক্রিকেট থেকে অবসর নিয়ে চ্যাটফিল্ড বিভিন্ন ধরনের কাজের সাথে জড়িয়ে পড়েন। তন্মধ্যে ওয়েলিংটনের সাথে একীভূত হবার পূর্ব-মুহূর্ত পর্যন্ত হাট ভ্যালি অ্যাসোসিয়েশনে কোচের দায়িত্বে ছিলেন। এরপর চিপ শপ, কুরিয়ারসহ খামারে ভ্যান ড্রাইভারের দায়িত্বে থাকেন। ২০০৯ সালে ওয়েলিংটনে ট্যাক্সি ড্রাইভার হিসেবে কর্মজীবন অতিবাহিত করেন।
হাওড়া-শিবপুর ষড়যন্ত্র মামলা
হাওড়া-শিবপুর ষড়যন্ত্র মামলাটি হয়েছিল অনুশীলন সমিতির ৪৭ জন ভারতীয় জাতীয়তাবাদীর গ্রেফতার ও বিচারকে ঘিরে। এর পরেই ১৯১০ সালের ২৪শে জানুয়ারি কলকাতায় ইন্সপেক্টর শামসুল আলমের হত্যার ঘটনাটি ঘটে। আলম ছিলেন বেঙ্গল পুলিশের ডেপুটি সুপারিন্টেন্ডেন্ট এবং গোয়েন্দা কর্মকর্তা। তিনি, আলিপুর বোমা মামলার মূল সাক্ষী নরেন গোঁসাই হত্যা, গোঁসাই হত্যা মামলার সরকারি উকিল কলকাতা উচ্চ আদালতের উকিল আশুতোষ বিশ্বাসের হত্যা এবং ক্ষুদিরাম বসুর গ্রেপ্তারকারী পুলিশ অফিসার নরেন ব্যানার্জীর হত্যার তদন্ত করছিলেন। অনুশীলন সমিতি র গোপনে চলা বাংলার বিপ্লবী কার্যকলাপকে আলম প্রকাশ্যে আনেন, যেগুলি সেইসময়ের নানা হত্যা এবং ডাকাতির ঘটনার সঙ্গে যুক্ত ছিল। বীরেন দত্ত গুপ্তের হাতে নিজের খুনের সময়, আলম অভিযোগগুলি একত্রিত করে একটি মামলার মাধ্যমে বিচারের জন্য আনার প্রস্তুতি নিচ্ছিলেন।
অভিযুক্তদের মধ্যে ৪৭ জন ২৯শে জানুয়ারি ১৯১০ এর মধ্যেই গ্রেপ্তার হয়ে যায়। অভিযুক্তদের বিচার ৪ঠা মার্চ ১৯১০ সালে শুরু হয়, কলকাতা উচ্চ আদালতে দ্বিতীয় শুনানি শুরু হয় ১৯১০ সালের জুলাইতে। সরকারি উকিল প্রমাণ করার চেষ্টা করেছিলেন সমস্ত অপরাধগুলি এবং সমিতি একই সাথে যুক্ত। কিন্তু সমিতির কাঠামো বিকেন্দ্রীভূত হওয়ায় উকিলের সেই প্রচেষ্টা বানচাল হয়ে যায়। ৩৩ জন অভিযুক্তকে মুক্তি দেওয়া হয়। অভিযুক্তদের মধ্যে, অন্যান্যদের সাথে বাঘা যতীন এবং নরেন্দ্রনাথ ভট্টাচার্যকে অপরাধী ঘোষণা করে এক বছরের জন্য সাজা দেওয়া হয়।
এই মামলাটি বিশেষ গুরুত্বপূর্ণ কারণ এর মাধ্যমেই বাঘা যতীনের কাজ এবং সমিতির কার্যকলাপ ব্রিটিশ রাজের তদন্তের অধীনে চলে আসে। বাঘা যতীনের বিকেন্দ্রীভূত সংস্থা নীতির ফলে অসংখ্য আঞ্চলিক সংস্থা তৈরি হয়ে যায়। এফ.সি. ডালি একাধিকবার বলেছেন: "একটি বৈচিত্র্যপূর্ণ দল, এখানে বিভিন্ন উপদেষ্টা ও ছোটখাট প্রধান আছে... নথিভুক্ত তথ্যানুযায়ী আমরা দলটিকে চারভাগে ভাগ করতে পারি: (১) শিক্ষক, (২)প্রভাবশালী সমর্থক, (৩) নেতা, (৪) সদস্য।" জে.সি. নিক্সনের রিপোর্ট আরো স্পষ্ট : "তাদের এই হিসাবে, যদিও বিভিন্ন দলগুলিকে আলাদা নাম ও আলাদা পরিচিতি দেওয়া হয়েছে, এবং সম্ভবত এই পার্থক্যগুলি ছোট সদস্যদের মধ্যেই দেখা গেছে, এটি খুব পরিষ্কার যে বড় নেতারা একে অপরের সাথে ঘনিষ্ঠ যোগাযোগ রাখতেন এবং প্রায়ই বিভিন্ন সমিতির সদস্যদের নিজেদের মধ্যে গ্রহণ করে নিতেন। ধরে নেওয়া যেতে পারে একসময় এই বিভিন্ন দলগুলি তাদের বিপ্লবী লক্ষ্যে স্বাধীনভাবে নৈরাজ্যমূলক অপরাধে জড়িত ছিল, কিন্তু উৎসতে তারা ঘনিষ্ঠভাবে যুক্ত ছিল।" বেশ কিছু পর্যবেক্ষক বাঘা যতীনকে এত সঠিকভাবে চিহ্নিত করেছেন যে, নব নিযুক্ত ভাইসরয় লর্ড হার্ডিঞ্জ, আর্ল ক্রু (ভারতে এইচ এম এর সেক্রেটারী অব স্টেট) কে আরো স্পষ্টভাবে লিখেছেন : "মামলার বিষয়ে, আমি (...) গভীর দুঃখের সঙ্গে জানাচ্ছি জাল অনেক বেশি ছড়ান হয়ে গেছিল; উদাহরণস্বরূপ হাওড়া গ্যাং মামলা, যেখানে ৪৭ জনের বিরুদ্ধে মামলা চলছে, তাদের মধ্যে একমাত্র একজনই, আমার বিশ্বাসে, আসল অপরাধী। যদি এই এক অপরাধীকে দোষী সাব্যস্ত করার একটি জোরদার প্রচেষ্টা চালান যেত, আমার মনে হয় ৪৬ জন ভুল পথে চালিত যুবকের বিরুদ্ধে মামলা চালানোর চেয়ে অনেক বেশি কাজের কাজ হত।" ২৮শে মে ১৯১১, হার্ডিঞ্জ স্বীকার করলেন : "দশম জাঠা মামলা আসলে হাওড়া গ্যাং মামলারই অংশ; এবং পরেরটিতে ব্যর্থ হওয়ার পর, বাংলার সরকার প্রথমটি চালিয়ে যাওয়ার নিরর্থকতা উপলব্ধি করলেন ... আসলে, আমার মতে,  বাংলা ও পূর্ববাংলার অবস্থা, এর থেকে খারাপ কিছু আর হতে পারেনা। কোন প্রদেশেই আসলে কোন সরকার নেই..."
দ্রুপদ
দ্রুপদ (সংস্কৃত : द्रुपद, মানে, অটল পাওয়ালা বা স্তম্ভ ) আবার যজ্ঞসেন নামেও পরিচিত (সংস্কৃত : यज्ञसेन, মানে, দ্রৌপদী-র পিতা) হলেন মহাভারতের একটি চরিত্র। তিনি দক্ষিণ পাঞ্চাল ভূমির রাজা ছিলেন। তার রাজধানী কাম্পিল্য হিসেবে পরিচিত ছিল। তার পিতার নাম ছিল পৃষত।
দৌপদীর সয়ম্বর
দ্রুপদ তার কন্যা দ্রৌপদীর জন্য একটি স্বয়ম্বর (সর্বসাধারণে স্বামীর নিজ-পছন্দ) আয়োজন করেন। দ্রৌপদীর হাত জেতার জন্য, আমন্ত্রিত রাজাদের একটি প্রকাণ্ড আকারের ধনুক বাঁকাতে হবে এবং একটি দূরবর্তী লক্ষ্যে একটি ঘূর্ণায়মান বৃত্তে একত্রে পাঁচটি তীর নিক্ষেপ করতে হবে। সকল রাজা ধনুকের দড়ি বাঁধতে অক্ষম এবং কাজটিতে পরাজিত হন, যখন কর্ণ প্রায় সক্ষম হতে চলেছিলেন এবং দ্রৌপদীর কারণে থেমে যান। তৎপর, অর্জুন অনুষ্ঠানে সফল হয়ে যান এবং দ্রুপদ তাকে জামাতা হিসেবে স্বীকার করে নেন। যখন দ্রৌপদীকে কুন্তীর কাছে নিয়ে যাওয়া হয়, তিনি তার পুত্রদের সাধারণ সম্পত্তি হিসেবে যা জিতা হয়েছে তা স্বীকার করে নিতে। তারা তাদের মায়ের কথা অনুযায়ী বাধ্যতামূলকভাবে মেনে চলেন এবং পাঁচ স্বামীর সাথে বিয়ের যথাযথতা দ্রুপদের প্রাসাদে আলোচিত হয়। ঋষি বেদব্যাস কুন্তীর প্রস্তাবকে সমর্থন করেন এবং এই বিবাহের অনুমোদন দেন।
কুরুক্ষেত্র যুদ্ধে তার ভূমিকা
দ্রুপদ কুরুক্ষেত্রের যুদ্ধে পাণ্ডবদের পক্ষ হয়ে যুদ্ধ লড়েছিল। তিনি একজন মহারথী ছিলেন। দ্রোনাচার্য বিরাটের সাথে যুদ্ধের ১৫তম দিনে যুদ্ধ করেন এবং তাকে হত্যা করেন। এই সময় বিরাটকে সাহায্য করতে দ্রুপদ দ্রোনকে আক্রমণ করেন (দ্রুপদের ছোটবেলার বন্ধু দ্রোন পরে দুজন দুজনের শত্রুতে পরিণত হয়)। দ্রোন দ্রুপদকেও হত্যা করেন।
ভোলা-৪
ভোলা-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ভোলা জেলায় অবস্থিত জাতীয় সংসদের ১১৮নং আসন।
সীমানা
ভোলা-৪ আসনটি ভোলা জেলার মনপুরা উপজেলা ও চরফ্যাশন উপজেলা নিয়ে গঠিত।
এমানুইল স্কুলাস
এমানুইল স্কুলাস (জন্ম: ১০ মার্চ ১৯৮৬) হচ্ছেন গ্রিসের একজন পেশাদার ফুটবল রেফারি। ২০১৯ সাল থেকে তিনি ফিফার হয়ে সকল আন্তর্জাতিক ম্যাচে রেফারির দায়িত্ব পালন করছেন।
মহামন্দা
thumb|upright=1.5|১৯১০-৬০ সালে মার্কিন যুক্তরাষ্ট্রের বাৎসরিক জিডিপি, মহামন্দার বছরসমূহের (১৯২৯-৩৯) (গোলাপী রং)। thumb|upright=1.5|১৯১০-৬০ সালে মার্কিন যুক্তরাষ্ট্রে বেকারত্বের হার, মহামন্দার বছরসমূহের (১৯২৯-৩৯) (গোলাপী রং)। মহামন্দা ১৯৩০ এর দশকে বিশ্বব্যাপী সংগঠিত মন্দা। এই মন্দা শুরু হয় ১৯২৯ সালে এবং শেষ হয় ১৯৩৯ এর দশকের শেষের দিকে। ইহা বিংশ শতাব্দীর দীর্ঘ সময় ব্যাপী ও ব্যাপক প্রভাব বিস্তারকারী মন্দা। একবিংশ শতাব্দীতে মহামন্দাকে বিশ্ব অর্থনীতির পতনের উদাহরণ হিসেবে ব্যবহৃত হয়।
১৯২৯ সালে ৪ সেপ্টেম্বর স্টক বাজারে দরপতনের পর মার্কিন যুক্তরাষ্ট্রে এই মন্দা শুরু হয়। পরে ১৯২৯ সালের ২৯ অক্টোবর এই খবর বিশ্বব্যাপী স্টক মার্কেটে ছড়িয়ে পরে, যা কালো মঙ্গলবার নামে পরিচিত। ১৯২৯ সাল থেকে ১৯৩২ সালের মধ্যে বিশ্বব্যাপী জিডিপি প্রায় ১৫% হ্রাস পায়। কিছু অর্থনীতি ১৯৩০ এর দশকের মাঝামাঝিতে কিছু পূর্বের অবস্থায় আসলেও অনেক দেশের অর্থনীতিতে মহামন্দার প্রভাব দ্বিতীয় বিশ্বযুদ্ধের শুরু পর্যন্ত ছিল।
ধনী ও দরিদ্র উভয় দেশসমূহে মহামন্দা বিধ্বংসী প্রভাব ছিল। ব্যক্তিগত আয়, কর, মুনাফা ও মূল্যমানের ব্যাপক পতন ঘটে এবং আন্তর্জাতিক বাণিজ্যও ৫০% কমে যায়। মার্কিন যুক্তরাষ্ট্রে বেকারত্বের হার ২৫% বেড়ে যায় এবং কিছু কিছু দেশে বেকারত্বের হার বেড়ে দাড়ায় ৩৩%।
পৃথিবীর বিভিন্ন শহরে মহামন্দার প্রভাব তীব্র ছিল, বিশেষ করে যেসব শহর ভারী শিল্পের উপর নির্ভরশীল ছিল। অনেক দেশে নির্মাণকাজ একরকম বন্ধই ছিল। কৃষক সম্প্রদায় ও গ্রাম্য এলাকাসমূহ ক্ষতির সম্মুখীন হয়েছিল কারণ শস্যের মূল্য ৬০% নেমে এসেছিল। গুটিকয়েক চাকরির উৎসে অত্যধিক চাহিদার কারণে প্রাথমিক শিল্প, যেমন খনির কাজে চাপ সৃষ্টি হয়।
সূত্রপাত
অর্থনৈতিক ইতিহাসবিদেরা ১৯২৯ সালের ২৯ আগস্ট কালো মঙ্গলবার নামে পরিচিত মার্কিন যুক্তরাষ্ট্রের পুঁজি বাজারের হঠাৎ দরপতনকে মহামন্দার সূত্রপাত বলে অভিহিত করেন। কয়েকজন মনে করেন এই দরপতন ছিল মহামন্দার উপসর্গ, কারণ নয়।
১৯২৯ সালে ওয়াল স্ট্রিট ধসের পরও অর্থনীতিবিদগণ অল্প সময় আশাবাদী ছিলেন। জন ডি. রকফেলার বলেন, "এই সময়ে অনেকে হতাশ হয়ে পড়েছিল। আমার জীবনের ৯৩ বছরে মন্দা এসেছে এবং চলেও গেছে। উন্নতি সবসময় ফিরে এসেছে এবং আবার আসবে।" ১৯৩০ এর দশকের শুরুর দিকে পুঁজি বাজারের সূচক উপরে উঠেছিল এবং ১৯২৯ সালের শুরুর দিকে এপ্রিল মাসে তা পূর্বের স্থানে ফিরে আসে। ১৯২৯ সালে সেপ্টেম্বরের সর্বোচ্চ সূচকের তুলনায় তা ৩০% কম ছিল।
সরকার ও ব্যবসায়ীরা ১৯৩০ এর দশকের প্রথমার্ধে পূর্বের বছরগুলোর তুলনায় অধিক সময় একসাথে অবস্থান করে। অন্যদিকে, যেসব পূর্ববর্তী বছরে পুঁজি বাজারে লোকসান হওয়া ভোক্তারা ১০% ব্যয় কমিয়ে আনে। ১৯৩০ এর দশকের মাঝামাঝি সময়ে মারাত্মক খরায় মার্কিন যুক্তরাষ্ট্রের মূল ভূমির কৃষিতে বিপর্যয় দেখা দেয়।
কারণ
মহামন্দার দুটি ধ্রুপদী তত্ত্ব হল কেইনেসীয় (চাহিদা চালিত) এবং অর্থ-কেন্দ্রিক ব্যাখ্যা। এছাড়া বিভিন্ন প্রচলিত তত্ত্ব কেইনেসীয় বা অর্থ-কেন্দ্রিক ব্যাখ্যাকে বর্জন করে থাকে। চাহিদা চালিত তত্ত্বে বলা হয় বাজারের উপর আস্থা হারানোর ফলে ভোগের পরিমাণ ও বিনিয়োগ সংক্রান্ত ব্যয় কমে যায়। একবার মূল্যহ্রাস পাওয়ার ফলে অনেক মানুষ ধারণা করে নতুন করে বাজারে বিনিয়োগ না করে তারা তাদের ক্ষতি পোষিয়ে নিতে পারবে। টাকা বিনিয়োগ না করায় মূল্যহ্রাস পেলে তারা লাভবান হয় এবং চাহিদা কমায় স্বল্পমূল্যে অধিক পণ্য ক্রয় করতে পারে। অর্থ-কেন্দ্রিক ব্যাখ্যাকারীরা মনে করেন মহামন্দা সাধারণ দরপতন হিসেবে শুরু হয় কিন্তু অর্থ সরবরাহ সঙ্কুচিত হতে থাকলে অর্থনৈতিক পরিস্থিতি খারাপের দিকে যেতে থাকে এবং এই সাধারণ দরপতন মহামন্দার রূপ ধারণ করে।
অর্থনীতিবিদ ও অর্থনৈতিক ইতিহাসবেত্তাগণ সমানভাবে বিভক্ত এবং তারা মনে করেন প্রথাগত আর্থিক ব্যাখ্যা অনুসারে মহামন্দার প্রাথমিক কারণ আর্থিক খাতের সাথে সম্পর্কিত, বা প্রথাগত কেইনেসীয় ব্যাখ্যা অনুসারে মহামন্দার প্রাথমিক কারণ ব্যক্তিকেন্দ্রিক ব্যয়, বিশেষ করে বিনিয়োগ সংক্রান্ত ব্যয়ের পতন। বর্তমানে এই বিতর্ক তেমন গুরুত্বপূর্ণ নয় কারণ ঋণ সংকোচন তত্ত্বের কিছু মূলধারার সমর্থন পাওয়া যায় এবং মিল্টন ফ্রিড্‌ম্যান ও আনা শোয়ার্ট্‌জ এর আর্থিক ব্যাখ্যার ভিত্তিতে তৈরি হাইপোথিসিসে অ-আর্থিক ব্যাখ্যাও যোগ করা হয়েছে।
এই ব্যাপারে মতৈক্য রয়েছে যে ফেডারেল রিজার্ভ সিস্টেম এর আর্থিক সংকোচন এবং ব্যাংকিং পতন রোধ করা উচিত ছিল। যদি ফেডারেল রিজার্ভ সিস্টেম তা করতে পারত তাহলে মন্দার প্রভাব আরো কম তীব্র এবং স্বল্পস্থায়ী হত।
প্রভাব
বেশির ভাগ দেশেই ত্রাণ কর্মসূচী গ্রহণ করা হয় এবং অনেক দেশ রাজনৈতিক বিপ্লবের সম্মুখীন হয়। ইউরোপ ও লাতিন আমেরিকার অনেক দেশে একনায়কতন্ত্র ও স্বৈরাচারী শাসনের কাছে গণতন্ত্র মুখ থুবড়ে পড়ে, বিশেষ করে ১৯৩৩ সালে প্রতিষ্ঠিত নাৎসি জার্মানি। লিউফাউন্ডল্যান্ডের কর্তৃত্বের ফলে স্বেচ্ছায় গণতন্ত্র ছেড়ে দিতে হয়।
সাহিত্য
মহামন্দা অনেক সাহিত্যের বিষয়বস্তুতে পরিণত হয়। কারণ সাহিত্যিকগণ এমন একটি যুগকে উপস্থাপন করে যেখানে অর্থনৈতিক ও মানসিক চাপ ছিল। এই বিষয়ের উপর রচিত সম্ভবত সবচেয়ে উল্লেখযোগ্য ও প্রসিদ্ধ উপন্যাস হল জন স্টাইন্‌বেক্‌ রচিত ১৯৩৯ সালের দ্য গ্রেপ্‌স অফ র‍্যাথ। বইটি সাহিত্যে নোবেল পুরস্কার ও পুলিৎজার পুরস্কার লাভ করে। বইটিতে বর্গাচাষী এক পরিবারের চিত্র তুলে ধরা হয়েছে যারা খরা, অর্থনৈতিক দুরবস্থা ও কৃষিজাত শিল্পের পরিবর্তনের ফলে ঘরবাড়ি ছাড়তে বাধ্য হয়। স্টেইনব্যাকের অফ মাইস অ্যান্ড মেন মহামন্দা সময়কালের আরেকটি গুরুত্বপূর্ণ উপন্যাসিকা। এছাড়া হার্পার লির টু কিল আ মকিংবার্ড মহামন্দার প্রেক্ষাপটে রচিত। মার্গারেট অ্যাটউড রচিত বুকার পুরস্কার বিজয়ী দ্য ব্লাইন্ড অ্যাসাসিনও কিছুটা মহামন্দার প্রেক্ষাপটে রচিত, যেখানে সুবিধাভোগী সমাজের এক নারী এক মাক্সবাদী বিপ্লবীর সাথে প্রেমের সম্পর্কে জড়িয়ে যায়।
আরও দেখুন
অনাকাঙ্ক্ষিত প্রভাবের কারনে-অকারনে যেমন মমহামারি,বন্যা,খরা ও দেশের অপরিকল্পিত ব্যাবসায় কারনে হতে পারে
বতসোয়ানা জাতীয় ফুটবল দল
বতসোয়ানা এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে বতসোয়ানা এপর্যন্ত মাত্র ১ বার অংশগ্রহণ করেছে, যেখানে তারা শুধুমাত্র গ্রুপ পর্বে অংশগ্রহণ করতে সক্ষম হয়েছিল।
মোমপাতি থুমা, এনদিয়াপো লেতশলাথেবে, মদিরি মারুমো, জেরোম রামাতলহাকোয়ানে এবং জোয়েল মোগোরোসির মতো খেলোয়াড়গণ বতসোয়ানার জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০১০ সালের ডিসেম্বর মাসে প্রকাশিত র‌্যাঙ্কিংয়ে বতসোয়ানা তাদের ইতিহাসে সর্বোচ্চ অবস্থান (৫৩তম) অর্জন করে এবং ১৯৯৯ সালের নভেম্বর মাসে প্রকাশিত র‌্যাঙ্কিংয়ে তারা ১৬৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে বতসোয়ানার সর্বোচ্চ অবস্থান হচ্ছে ৯৮তম (যা তারা ২০১১ সালে অর্জন করেছিল) এবং সর্বনিম্ন অবস্থান হচ্ছে ১৮৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
টেট্রাসাইক্লিন
টেট্রাসাইক্লিন, টেট্রাসাইক্লাইনস পরিবারের ওষুধের একটি মৌখিক অ্যান্টিবায়োটিক, যা ব্রণ, কলেরা, প্লেগ, ম্যালেরিয়া এবং সিফিলিস সহ বেশ কয়েকটি সংক্রমণের চিকিৎসায় ব্যবহৃত হয়।
সাধারণ পার্শ্ব প্রতিক্রিয়াগুলির মধ্যে রয়েছে বমি, ডায়রিয়া, ফুসকুড়ি এবং ক্ষুধামন্দা। অন্যান্য পার্শ্বপ্রতিক্রিয়ার মধ্যে রয়েছে যদি আট বছরের কম বয়সী শিশুরা ব্যবহার করলে দাঁতের দুর্বল বিকাশ, কিডনির সমস্যা এবং সহজেই রোদে পোড়া হয়। গর্ভাবস্থায় ব্যবহার শিশুর ক্ষতি করতে পারে। এটি ব্যাকটেরিয়াতে প্রোটিন সংশ্লেষণকে বাধা দিয়ে কাজ করে।
নাসির খান
চলচ্চিত্র জীবন
নাসির খান পাঁচশতাধিক বাংলা চলচ্চিত্রে অভিনয় করেছিলেন।নাসির খান খলনায়ক হিসেবে বেশি পরিচিত। তার দেওয়া বিভিন্ন সংলাপ দর্শকদের মুখে মুখে এখনো শুনা যায়। " মামা বলতো ভাগ্নে বেশি লোভ করিসনে ", " আমার দয়া আছে কিন্তু মায়া নাই " ," কথা কম কাজ বেশি মানুষকে আমি বড় ভালোবাসি ", " আমার দুঃখ আছে কিন্তু কষ্ট নাই " মুরব্বি যা বলে বুদ্ধিমানরা সে মত চলে`` এই সংলাপগুলো অন্যতম। নাসির খান অভিনীত চলচ্চিত্রের মধ্যে বেদের মেয়ে জোস্ন্যা, অন্তরে অন্তরে, বিক্ষোভ, এইঘার এই সংসার, ভন্ড উল্লেখযোগ্য । আলিফ লায়লা, সুপারম্যান, রবিনহুড ইত্যাদি বেশ কিছু শিশুতোষ চলচ্চিত্রে অভিনয় করে তিনি শিশুদের কাছেও জনপ্রিয় ছিলেন। কিন্তু তার কাজের স্বীকৃতি স্বরূপ তাকে কোন রাষ্ট্রীয় বা জাতীয় সম্মান দেওয়া হয়নি। নাসির খান ছাত্র জীবনে জগন্নাথ বিশ্ববিদ্যালয়ের ছাত্র সংসদের সাংস্কৃতিক সম্পাদক ছিলেন। তিনি বাংলাদেশ চলচ্চিত্র শিল্পী সমিতির সহ-সভাপতি ছিলেন। তিনি মৃত্যুর আগ পর্যন্ত বাংলাদেশ চলচ্চিত্র শিল্পী সমিতির সর্বাধিক ভোটে নির্বাচিত কার্যকারী সদস্য ছিলেন। মানুষের ভালোবাসায় সিক্ত নাসির খান ভক্তদের মাঝে বেচেঁ আছেন, যার স্বীকৃতি স্বরূপ তিনি যে এলাকায় বসবাস করতেন তা আজ নাসির খানের গলি নামে পরিচিত।
মৃত্যু
২০০৭ সালের ১২ জানুয়ারীতে তিনি মা, তিন কন্যা, স্ত্রী ও অসংখ্য গুণগ্রাহী রেখে ৪৭ বছর বয়সে মৃত্যুবরণ করেন।
বন অধিদপ্তর
বন অধিদপ্তর হলো বাংলাদেশ সরকারের পরিবেশ, বন ও জলবায়ু পরিবর্তন মন্ত্রণালয়ে সংযুক্ত একটি অধিদপ্তর। এটি প্রাকৃতিক বন ও বন্যপ্রাণী সংরক্ষণ, উন্নয়ন এবং কৃত্রিম বনায়ন নিয়ে কাজ করে। এর সদরদপ্তর বাংলাদেশের রাজধানী ঢাকায় অবস্থিত। অধিদপ্তরের প্রধানের পদবি হলো প্রধান বন সংরক্ষক এবং বর্তমান প্রধান বন সংরক্ষক হলেন মোহাম্মদ আমীর হোসাইন চৌধুরী।
ইতিহাস
বন অধিদপ্তর ব্রিটিশ রাজত্বকালে ১৮৭০ সালে প্রতিষ্ঠিত হয়। ১৯৮০-এর দশকে বাংলাদেশের বনের প্রশাসনিক কাঠামোতে উল্লেখযোগ্য পরিবর্তন ঘটে এবং এ সময় সামাজিক বনায়নকে অধিক গুরুত্ব দেওয়া হয়।
বর্তমানে সমগ্র দেশে বন অধিদপ্তরের ৭টি সার্কেল এবং ৩১টি বিভাগ রয়েছে। মিরপুর জাতীয় বোটানিক্যাল গার্ডেন, কাপ্তাইয়ের বন উন্নয়ন ও প্রশিক্ষণ কেন্দ্র এবং বন মহাবিদ্যালয়, চট্টগ্রাম এ অধিদপ্তরের আওতাধীন প্রতিষ্ঠান।
বৃদ্ধাশ্রম
বৃদ্ধাশ্রম হ‌লো মূলত বৃদ্ধ নারী-পুরু‌ষের আবাসস্থল। "বৃদ্ধাশ্রম‌কে অ‌নেক সময় ইং‌রে‌জি‌তে "ওল্ড পিপল'স হোম" বা 'অল্ড এজ হোম' বলা হয়, য‌দিও "বৃদ্ধ‌দের বাসস্থান" বোঝা‌নো হয়। এ‌টি হ‌চ্ছে বয়স্ক‌দের আবাসন ব‌্যবস্থা। সাধারণত সেখা‌নে থাকা প্রত্যেককে বা প্রত্যেক দম্পতি এক‌টি ক‌রে ঘর বা রুম স‌্যুট পায়। ভবন‌টি‌র ম‌ধ্যেই তা‌দের জন‌্য অ‌তি‌রিক্ত ব‌্যবস্থাপনা প্রদান করা হয়, যার ম‌ধ্যে খাবার, এক‌ত্রিত হওয়া, চিত্ত‌বি‌নোদন এবং কিছু প্রকা‌রের স্্বাস্থ্য ও অসুস্থতাজ‌নিত সেবা প্রদান। বৃদ্ধাশ্রমে থাকার স্থান ভাড়ার ভি‌ত্তি‌তে পাওয়া যায় অথবা অ‌্যাপার্টমেন্ট‌ে‌র ম‌তো, কন্ডো‌মিয়া‌মের ম‌তো একই ভি‌ত্তি‌তে সেখা‌নে তা চিরস্থায়ীভা‌বে ক্রয় করা যায়।
বৃদ্ধাশ্রম এবং না‌র্সিং হ‌ো‌মের ম‌ধ্যে পার্থক‌্য মূলত মূলত প্রদত্ত চি‌কিৎসা সেবার মা‌নের ক্ষে‌ত্রে।বেৃদ্ধাশ্রম থে‌কে ব‌্যা‌তিক্রম, অবসরপ্রাপ্ত সম্প্রদায়ে‌ বসবাসের সাধারণত পৃথক এবং স্বতন্ত্র বা‌ড়ি থা‌কে।
বাংলাদেশে বৃদ্ধাশ্রম
চিকিৎসা বিজ্ঞানের বি‌ভিন্ন উন্নতির ফলে মানু‌ষের গড় আয়ু বৃ‌দ্ধি পাওয়ায় সমগ্র বিশ্ব‌ে বৃদ্ধ‌দের সংখ‌্যা বৃ‌দ্ধি পে‌য়ে‌ছে। তাই, এ শতা‌ব্দি‌কে কেউ কেউ বার্ধক্যের ব‌লেও অ‌ভি‌হিত ক‌রে‌ছেন। বাংলা‌দে‌শও এর ব‌্যতিক্রম নয়। বাংলাদেশের অধিকাংশ প্রবীণ ব‌িদ্ধ সাধারণত পরিবারে বাস করে‌ন এবং তাদের ভরণপোষণ, চিকিংসা ইত্যাদির দা‌য়িত্ব সন্তান গ্রহণ ক‌রে। কিন্তু সামাজিক, মানসিক ও অর্থনৈতিক পরিবর্তনের কার‌ণে বর্তমা‌নে যৌথ পরিবার ভাঙ্গে যা‌চ্ছে, যার ফ‌লে বৃদ্ধরা তাদের সব থে‌কে গুরুত্বপূর্ণ অধিকার তথা আশ্রয় এবং বাসস্থনের অ‌ধিকার অ‌নি‌শ্চিত হ‌য়ে পড়‌ছে। একটি জরিপে দেখা যায় যে, বাংলাদেশের শতকরা ৮৮ শতাংশ বৃ‌দ্ধের এক বা একা‌ধিক সন্তান বাইরে থাকে। অর্থাৎ, তা‌দের সাথে তা‌দের পিতামাতার যোগাযোগ খুব তেমন একটা নেই। এর ফ‌লে বৃদ্ধরা আর্থ-সামাজিক সমস্যায় ভূগ‌তে পা‌রেন। শতকরা ২০ জন, দ‌রিদ্র প্রবীন‌দের শতকরা ৩৭ জন একাকী থাকেন অথবা স্বামী-স্ত্রী এক সঙ্গে থাকে।
বর্তমান সরকার কর্তৃক প্রবীণদের জন্য বয়স্ক ভাতা চালু করা হ‌য়েছে এবং এ‌টির আওতায় ১৭ লাখ দরিদ্র প্রবীণ সাহায্য প্রদান করা হ‌চ্ছে। এছাড়া, সরকার কর্তৃক সহায় সম্বলহীন প্রবীণদের জন্য ৬টি বিভাগে ৬টি বৃদ্ধাশ্রম প্রতিষ্ঠিত হ‌য়ে‌ছে এবং বেসরকারি পর্যায়ে বৃদ্ধাশ্রম চালু করার উদ্যোগও গৃহীত হয়েছে। ঢাকা এবং অন্যান্য শহরে বেসরকারি উদ্যোগে বেশ কিছু বৃদ্ধাশ্রম প্রতি‌ষ্ঠিত হ‌য়ে‌ছে কিন্তু অনেক সময় দেখা যায় বৃদ্ধাশ্রমগুলোতে প্রবীনরা থা‌কে না।
এমতাবস্থায় থেকে তাদের সাহায‌্য করতে হলে দেশে যথেষ্ট সংখ্যক প্রয়োজন। বাংলাদেশের প্রবীন‌দের জন‌্য বৃদ্ধাশ্রম সংখ্যা চাহিদার অনুপাতে বেশ কম। সমাজকল্যাণ মন্ত্রণালয়ের অর্থায়নে ঢাকার আগারগাঁওয়ে একটি বৃদ্ধাশ্রম নির্মাণ করা হয়। ফরিদপুরে 'অরুণিমা' নামক আরেক‌টি বৃদ্ধাশ্রম নির্মাণ করা হয়েছে। বেসরকারি পর্যায়ে বেশ ক‌য়েবক‌টি বিদ‌্যাশ্রম র‌য়েছে, যার এক‌টি গাজীপুরে, এবং বরিশালে আদর্শ নিবাস বৃদ্ধাশ্রম নামে একটি অবস্থিত। এছাড়াও বেসরকারি উদ্যোগে বাংলাদেশের বিভিন্ন জায়গায় বেশ ক‌য়েক‌টি বৃদ্ধাশ্রম নি‌র্মিত হ‌য়ে‌ছে।
সিঙ্গার বাংলাদেশ
ইতিহাস
১৯০৫ সালে সিঙ্গার বাংলাদেশের প্রথম কার্যক্রম শুরু হয়। পরবর্তীতে ১৯২০ সালে ঢাকা ও চট্টগ্রামে দুটি দোকান স্থাপন করা হয়। ১৯৪৭ সালে উপমহাদেশের বিভাজনের পর বাংলাদেশ পূর্ব পাকিস্তান হিসাবে অভিভূত হয়। পূর্ব পাকিস্তানে সিঙ্গার পাকিস্তানের একটি শাখা পরিচালিত হত এবং পণ্যগুলি পশ্চিম পাকিস্তান থেকে আসত। প্রাথমিকভাবে, মাত্র ১০ টি দোকানে কার্যক্রম শুরু করা হয়েছিল, যা ১৯৬০ এর দশকের শেষের দিকে ৪৩ এ উন্নীত হয়েছিল। বাংলাদেশ মুক্তিযুদ্ধের পর নতুন করে উদীয়মান দেশ বাংলাদেশে সিঙ্গারকে তার কার্যক্রম ২৩টি দোকানের মধ্যে সীমাবদ্ধ রাখতে হয় এবং শাখা অফিসটিকে দেশের অফিসে উন্নীত করা হয়। ১৯৭৯ সালে বিনিয়োগ নীতিতে পরিবর্তন নতুন ব্যবসার সুযোগ সৃষ্টি করে এবং এইসময় সিঙ্গার একটি অপারেটিং কোম্পানি হিসেবে নিবন্ধিত হয়, ১৯৮০ সালে চট্টগ্রামে প্রতি বছর ১০০০০ ইউনিট ক্ষমতাসম্পন্ন একটি সেলাই মেশিন উৎপাদন কারখানা প্রতিষ্ঠিত হয়। ১৯৮৯ সালে ক্ষমতা উল্লেখযোগ্যভাবে বেড়ে প্রতি বছর ২৫০০০ ইউনিটে দাঁড়িয়েছে। যদিও সেলাই মেশিন সিঙ্গারের মূল ব্যবসা, সিঙ্গার বাংলাদেশের ব্যবস্থাপকগণ উপলব্ধি করেছেন যে দীর্ঘমেয়াদে টেকসই প্রবৃদ্ধির জন্য এটিকে তার উৎপাদিত পণ্যে আরও বৈচিত্র্য আনতে হবে। এই উপলব্ধি সিঙ্গার কে অসংখ্য পরিসরে পণ্যের বৈচিত্র্যের দিকে পরিচালিত করে। ১৯৮৫ সালে, সিঙ্গার ভবিষ্যতের বৃদ্ধি এবং সম্প্রসারণের জন্য একটি একক পণ্য থেকে একটি মাল্টি-প্রোডাক্ট কনজিউমার টেকসই সংস্থায় রূপান্তরিত হতে শুরু করে। ১৯৯৩ সালে, কোম্পানি তার নতুন অডিও ভিডিও প্ল্যান্ট এবং ১৯৯৬ সালে, ওয়াশিং মেশিন অ্যাসেম্বলিং বিভাগ প্রতিষ্ঠা করে। পরবর্তীতে ২০০১ সালে কোম্পানি মোটর সাইকেল একত্রিত করার উদ্যোগ নেয় এবং ২০০৬ সালে বিভিন্ন ধরনের তার (দেশীয় ও বিদ্যুৎ তার) উৎপাদন শুরু করে। মার্চ ২০১৯ সালে আর্কেলিক এবং রিটেইল হোল্ডিংস এনভি সিঙ্গার বাংলাদেশ লিমিটেডের ৫৭% শেয়ার কিনে নেয়।
সামাজিক দায়বদ্ধতা
'সিঙ্গার ফর সোসাইটি' প্রকল্পের অংশ হিসেবে সিঙ্গার বাংলাদেশ লিমিটেড গুরুতর কোভিড-১৯ রোগীদের জন্য ঢাকার ও বাইরের তিনটি হাসপাতালে কৃত্রিম শ্বাসযন্ত্র দান করে। বাংলাদেশে কোভিড-১৯ মহামারী শুরু হওয়ার পরপরই তারা সারা দেশের বেশ কয়েকটি হাসপাতালে রেফ্রিজারেটর, ওয়াশিং মেশিন এবং মাইক্রোওয়েভ ওভেন দান করে, যাতে ডাক্তার ও নার্সদের নিরাপত্তা সহজতর হয়।
চিল্ড্রেন অব বডম
right|200px|thumb|২০০৬ সালে মিলানে চিল্ড্রেন অব বডম চিল্ড্রেন অব বডম একটি মেলোডিক ডেথ মেটাল ব্যান্ড যা ১৯৯৩ সালে ফিনল্যান্ডে গঠিত হয়। ব্যান্ডটির গিটারিস্ট ও ভোকালিস্ট হচ্ছে অ্যালেক্সি লাইহো, রিদম গিটারে রোপ লাটভালা, জ্যানি ওয়ারম্যান কি-বোর্ডে, হেঙ্ককা সেপ্পালা বেজে এবং জাস্কা রাতিকাইনেন ড্রামসে। তারা ৬টি স্টুডিও অ্যালবাম, ২টি লাইভ অ্যালবাম, ২টি ইপি ও একটি ডিভিডি প্রকাশ করছে। তাদের থার্ড স্টুডিও অ্যালবাম ফলো দ্যা রিপার গোল্ড সার্টিফিকেট পায় ফিনল্যান্ডে এবং তারপর থেকে তাদের ৬টি স্টুডিও অ্যালবামই গোল্ড সার্টিফিকেট পায় ফিনল্যান্ডে। চিল্ড্রেন অব বডমের পরপর তিনটি অ্যালবাম ফিনল্যান্ডে ১ম অবস্থানে চলে আসে মিউজিক চার্টে ও আমেরিকায় বিলবোর্ডে ২০০ তেও তিনটি অ্যালবাম জায়গা নেয়। তাদের গানের ধরন নানাভাবে দেখা হয় সমালোচক ও ভক্তদের দ্বারা। মেলোডিক ডেথ মেটাল, ব্ল্যাক মেটাল, থ্রাশ মেটাল ও প্রোগ্রেসিভ মেটাল ব্যান্ড হিসেবে তাদের দেখা হয়ে থাকে। চিল্ড্রেন অব বডমের প্রাথমিক নাম ছিল ইনআর্থড। ১৯৯৭ সালে তাদের প্রথম অ্যালবাম প্রকাশ হয় সামথিং ওয়াইল্ড নামে একটা ছোট বেলজিয়ান রেকর্ড শিভার রেকর্ডস থেকে। স্পাইনফার্ম রেকর্ডসের সাথে চুক্তিবদ্ধ হোয়ার জন্য তাদের একটি নতুন নাম দরকার ছিল। তাই তারা নাম পরিবর্তন করে চিল্ড্রেন অব বডম রাখে। ১৯৯৭ সালে ডিমু বরগীর ব্যান্ডের একটি কনসার্ট তারা ওপেন করে। সেখানে নিউক্লিয়ার ব্ল্যাস্ট রেকর্ডস-এর একজন প্রতিনিধি ছিলেন যিনি তাদের একটি ইউরোপিয়ান প্রকাশনার চুক্তির প্রস্তাব দেন। ডেডনাইট ওয়ারিওয়রস নামের একটি গানের মিউজিক ভিডিও তারা করেন সামথিং ওয়াইল্ড অ্যালবামের প্রচারণার জন্য মাইনাস ১৫ ডিগ্রি তাপমাত্রায় যার বাজেট ছিল মাত্র ১০০০ পাউন্ড। ২০০৮ সালের নভেম্বর ও ডিসেম্বর মাসে তার ইউরোপ ট্যুর করে স্লিপনট এবং মেসিন হেড ব্যান্ডের সাথে।২০০৯ সালের জানুয়ারি থেকে মার্চ মাস পর্যন্ত তারা ইউরোপ ট্যুর করে ক্যানিবাল করপস ব্যান্ডের সাথে। ২০০৯ সালের এপ্রিলে তারা ল্যাম্ব অব গড ও অ্যাজ আই লে ডায়িং ব্যান্ডের সাথে কনসার্ট করে। ২০০৭ সালে লাইহো দুর্ঘটনাবশত পা পিছলে বোলিং গলিতে পড়ে যান এবং তার বাম কাঁধ ভেংগে যায়। ৬ সপ্তাহ তিনি আর গিটার বাজাতে পারেন নাই। তাদের ২০০৭ সালের প্রথম কনসার্টিই ভেস্তে যায় এ কারণে। মার্চ ২০০৭ সালে ব্যান্ডের ওয়েবসাইট জানায় লাইহো আর কখনোই পুরোপুরি সুস্থ হবেন না। ২০০৮ সালের ১৫ই এপ্রিল চিল্ড্রেন অব বডমের ৬ষ্ঠ স্টুডিও অ্যালবাম ব্ল্যাড ড্রাঙ্ক প্রকাশিত হয়।
কানাডার অর্থনীতি
থাম্ব|কানাডার জাতীয় অর্থনীতি সম্পর্কে একটি বই
কানাডা বিশ্বের সবচেয়ে ধনী দেশগুলির একটি। দেশটি অর্গানাইজেশন ফর ইকোনমিক কোঅপারেশন অ্যান্ড ডেভেলপমেন্ট (ওইসিডি) এবং জি৮ গ্রুপের সদস্য। অন্যান্য উন্নতদেশগুলির মত কানাডার অর্থনীতির সিংহভাগ সেবামূলক শিল্প নিয়ে গঠিত। প্রায় তিন চতুর্থাংশ কানাডাবাসী কোন না কোন সেবা শিল্পের সাথে যুক্ত আছেন। কাঠ ও খনিজ তেল আহরণ শিল্প কানাডার প্রধানতম দুইটি ভারী শিল্প। এছাড়া দক্ষিণ ওন্টারিও-কে কেন্দ্র করে একটি উৎপাদন শিল্পব্যবস্থা গড়ে উঠেছে। এগুলির মধ্যে মোটরযান উৎপাদন শিল্প প্রধানতম।
কানাডার অধিকাংশ আন্তর্জাতিক বাণিজ্য মার্কিন যুক্তরাষ্ট্রের সাথে সম্পাদিত হয়। কানাডাতে একটি মুক্ত বাজার অর্থনীতি বিদ্যমান। অর্থনীতিতে সরকারী হস্তক্ষেপের পরিমাণ মার্কিন যুক্তরাষ্ট্রের তুলনায় বেশি, তবে ইউরোপীয় দেশগুলির তুলনায় কম। কানাডার মাথাপিছু জাতীয় আয় ২০০৬ সালে ৩৫,২০০ মার্কিন ডলার ছিল।
রাতিয়া
রাতিয়া (Ratia) ভারতের হরিয়ানা রাজ্যের ফতেহাবাদ জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২১০ মিটার (৬৮৮ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে রাতিয়া শহরের জনসংখ্যা হল ২৩,৮২১ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬১%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে রাতিয়া এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
আনন্দময়ী কালীবাড়ি, নিমতলা
শ্রীশ্রীআনন্দময়ী কালীবাড়ি হল কলকাতার নিমতলা অঞ্চলের একটি বিখ্যাত কালীমন্দির। এটি হুগলি নদীর তীরবর্তী নিমতলা মহাশ্মশানের পাশে অবস্থিত। নিমতলা মহাশ্মশানে দাহকার্যের জন্য আনীত শবদেহগুলিকে এই মন্দিরের সামনে নামিয়ে মৃতের আত্মার শান্তি প্রার্থনা করার রেওয়াজ আছে।
ইতিহাস
লোকশ্রুতি অনুসারে, অতীতে কোনো এক কালীসাধক শ্মশানের ধারে একটি ছোটো কুটিরে কালীপূজা করতেন। সেই কুটিরেই তিনি আনন্দময়ী কালীর বিগ্রহ প্রতিষ্ঠা করেন। পরে কুটিরের জায়গায় একটি মন্দির নির্মিত হয়।
মন্দিরের প্রতিষ্ঠাতা জগন্নাথ নামে এক ভক্তকে পূজার ভার দিয়েছিলেন। জগন্নাথ অবস্থাপন্ন না হওয়ায় নারায়ণ মিশ্র নামে এক ব্রাহ্মণের কাছে মন্দিরটি বিক্রি করে দেন। নারায়ণ মিশ্রের বড়ো ছেলের মৃত্যুর পর দৌহিত্র জমিদার মাধবচন্দ্র বন্দ্যোপাধ্যায় এই মন্দিরের সত্ত্বাধিকারী হন। তিনিই কুটিরের পরিবর্তে স্থায়ী মন্দির নির্মাণ করান। এখন মেদিনীপুর অঞ্চলের ছয় জন পুরোহিত এই মন্দিরে পূজা করেন।
মন্দির
মন্দিরটি মাঝারি আকৃতির দোতলা চাঁদনি শ্রেণির মন্দির। এটির চূড়া নেই। মন্দিরের গায়ে সুন্দর কারুকার্য দেখা যায়। মন্দিরের কাছে একটি পুরনো আটচালা শৈলীর শিব মন্দির আছে। সেই মন্দিরে একটি বড়ো শিবলিঙ্গ রয়েছে। শিবরাত্রি উপলক্ষে এখানে মহাসমারোহে পূজা হয়।
বিগ্রহ
মন্দিরের আদি কালীবিগ্রহটি ছিল শ্মশানকালীর বিগ্রহ। সেটি ছিল মাটির মূর্তি। বর্তমান মূর্তিটি দক্ষিণাকালীর। এটি কষ্টিপাথরের মূর্তি। বর্তমান মূর্তিটির উচ্চতা দুই ফুট। পঞ্চমুণ্ডের আসনের উপর স্থাপিত রূপোর সিংহাসনে মূর্তি প্রতিষ্ঠিত। মূর্তিটি সালঙ্কারা ও পট্টবস্ত্রপরিহিতা। প্রতিবছর বুদ্ধপূর্ণিমায় পুষ্পদোল উৎসবের আগে মূর্তির অঙ্গরাগ করা হয়। বিগ্রহের মাথায় সোনার মুকুট রয়েছে। জিভটিও সোনার তৈরি।
সিলামবারাসান
সিলামবারাসান দেসিংগু রাজেন্দ্র (சிலம்பரசன் ராஜேந்தர) হচ্ছেন ভারতের তামিল চলচ্চিত্র জগতের একজন অভিনেতা। ১৯৮৪ সালে তিনি শিশুশিল্পী হিসেবে উরাভাই কার্তা কিলিতে অভিনয় করেছিলেন সর্বপ্রথম তখন তার বয়স ছিলো মাত্র এক বছর, নবজাতক চরিত্রে তাকে নেওয়া হয়েছিলো চলচ্চিত্রটিতে। তার বাবা ছিলেন ঐ চলচ্চিত্রটির পরিচালক এবং তার নাম ছিলো টি রাজেন্দ্র যিনি প্রথমে তামিল চলচ্চিত্রে ছোটোখাটো চরিত্রে অভিনয় করলেও পরে পরিচালক বনে যান। সিলামবারাসান বিভিন্ন তামিল চলচ্চিত্র কৈশোর বয়সে পা দেবার আগ পর্যন্ত ১৯৯৫ সাল পর্যন্ত অভিনয় করতে থাকেন এবং ২০০০-এর দশকের শুরুর দিকে তিনি তৃষা এবং জ্যোতিকার সঙ্গে তামিল চলচ্চিত্র যথাক্রমে আলাই এবং মানমাদান চলচ্চিত্রে অভিনয় করে ছোটোখাটো পরিচিতি পান দর্শক মহলে যদিও প্রাপ্তবয়স্ক হিসেবে তার অভিনীত প্রথম চলচ্চিত্র ছিলো কাদাল আড়িবাতিল্লাই (২০০২), চলচ্চিত্রটিতে তার নায়িকা ছিলেন চার্মি কৌর। উচ্চ মাধ্যমিক পর্যন্ত পড়ুয়া সিলামবারাসান জীবনে কখনো বিয়ে করবেননা বলে সিদ্ধান্ত নিয়েছেন কারণ তিনি প্রেম করার চেষ্টা করে বারংবার ব্যর্থতায় পর্যবসিত হয়েছিলেন যেটা ছিলো যার জীবনের একটি কালো অধ্যায়।
প্রতাপগড় জেলা, উত্তরপ্রদেশ
প্রতাপগড় জেলা ভারতের উত্তরপ্রদেশ রাজ্যের অন্যতম একটি জেলা এবং প্রতাপগড় শহরে জেলা সদর দপ্তর অবস্থিত। প্রতাপগড় জেলাটি এলাহাবাদ বিভাগের অন্তর্গত।
অর্থনীতি
২০০৬ সালে পঞ্চায়েতি রাজ মন্ত্রণালয় প্রতাপগড় জেলাকে ভারতের ৬৪০টি জেলার মধ্যে ২৫০তম অনুন্নত জেলা হিসেবে শনাক্ত করেছিল। ২০০৯ সালে অনুন্নত অঞ্চলে অনুদান তহবিল কর্মসূচির (বিআরজিএফ) তহবিল প্রাপ্ত উত্তর প্রদেশের ৩৪ টি জেলার মধ্যে প্রতাপগড় জেলা অন্তর্ভুক্ত ছিল।
জনসংখ্যার উপাত্ত
ভারতের জনগণনা ২০১১ অনুসারে প্রতাপগড় জেলার মোট জনসংখ্যা ৩,১৭৩,৭৫২ জন, যা মঙ্গোলিয়া জাতির মোট জনসংখ্যার সমান বা মার্কিন যুক্তরাষ্ট্রের আইওয়া রাজ্যের মোট জনসংখ্যার সমান। এটি ভারতের ৬৪০টি জেলার মধ্যে ১০৯তম জনবহুল জেলা। এ জেলার জনসংখ্যার ঘনত্ব প্রতি বর্গকিলোমিটারে ৮৫৪ জন বা প্রতি বর্গ মাইলে ২,২১০ জন লোক বসবাস করে। ২০০১ থেকে ২০১১ এর দশকে জেলার জনসংখ্যা বৃদ্ধির হার ছিল ১৬.২%। প্রতাপগড় জেলার লিঙ্গ অনুপাত প্রতি ১০০০ পুরুষের বিপরীতে ৯৯৪ জন মহিলা রয়েছে এবং সাক্ষরতার হার ৭৩.১%।
ভারতের ২০১১ সালের জনগণনার সময়ে প্রতাপগড় জেলার জনসংখ্যার ৯.8.৮২% হিন্দি ভাষা এবং ৩.১৪% উর্দু ভাষাকে তাদের প্রথম বলে উল্লেখ্য করেছিল।
ধরলা নদী
ধরলা নদী বাংলাদেশ-ভারতের একটি আন্তঃসীমান্ত নদী। বাংলাদেশ পানি উন্নয়ন বোর্ড বা "পাউবো" কর্তৃক ধরলা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৫৯।
প্রবাহ
উৎপত্তিস্থল হিমালয়ে জলঢাকা বা শিংগিমারি নামে পরিচিত নদীটি পশ্চিম বঙ্গের জলপাইগুড়ি ও কোচবিহারের মধ্য দিয়ে প্রবাহিত হয়ে লালমনিরহাট জেলার পাটগ্রাম দিয়ে বাংলাদেশে প্রবেশ করেছে। প্রবেশের পর নদীটি পাটগ্রাম থানার কাছে পুনরায় ভারতে প্রবেশ করে পূর্বদিকে প্রবাহিত হয়েছে এবং অকস্মাৎ বাঁক নিয়ে কুড়িগ্রাম জেলা দিয়ে বাংলাদেশে প্রবেশ করে। বাংলাদেশ-ভারতের এই আন্তঃসীমান্ত নদীটি জলঢাকা নদীর সাথে মিলিত হয়ে মুলত ধরলা  নামেই কুড়িগ্রামের কাছে ব্রহ্মপুত্র নদে মিশেছে।
বিবরণ
বাংলাদেশ অংশে ধরলার দৈর্ঘ্য ৭৫ কিলোমিটার। এর গড় গভীরতা ১২ ফুট বা ৩.৭ মিটার এবং কুড়িগ্রামে সর্বোচ্চ গভীরতা ৩৯ ফুট বা ১২ মিটার। উত্তরবঙ্গের সবচেয়ে দীর্ঘ সড়ক সেতুটি এই নদীর উপর অবস্থিত। ৯৫০ মিটার দৈর্ঘ্যবিশিষ্ট পিসি গার্ডার সেতুটি ২য় ধরলা সেতু/শেখ হাসিনা ধরলা সেতু নামে ২০১৮ সালে চালু হয়।
উপনদী
ফুলবাড়ী থানার উপর দিয়ে প্রবাহিত নীলকুমার নামে ধরলার একটি উপনদী রয়েছে।
নদীভাঙ্গন
২০০৭ সালে ধরলা নদী ও যমুনা নদীর ভাঙ্গনে কুড়িগ্রামের ৭ কিলোমিটার দীর্ঘ বন্যা নিয়ন্ত্রণ বাঁধের ২ কিলোমিটার নদীগর্ভে বিলীন হয়ে যায়। এতে তিনটি মসজিদ, দুইটি মন্দির, একটি মাদ্রাসা, একটি প্রাথমিক বিদ্যালয় এবং ফসলসহ আবাদযোগ্য জমি নদীগর্ভে হারিয়ে যায়। এতে তিন হাজারের অধিক মানুষ গৃহহীন হয়ে পড়ে।
২০২১ আইসিসি পুরুষ টি২০ বিশ্বকাপ দলীয় সদস্য
২০২১ আইসিসি পুরুষ টি২০ বিশ্বকাপ ছিল আইসিসি পুরুষ টি২০ বিশ্বকাপের সপ্তম আসর, যা সংযুক্ত আরব আমিরাত ও ওমানে অনুষ্ঠিত হয়। অংশগ্রহণকারী প্রতিটি দল ২০২১ সালের ১০ অক্টোবরের মধ্যে নিজেদের দলীয় সদস্যের তালিকা ঘোষণা করে।
অস্ট্রেলিয়া
২০২১ সালের ১৮ আগস্ট অস্ট্রেলিয়া তাদের দল ঘোষণা করে।
কোচ: 🇦🇺 জাস্টিন ল্যাংগার
আফগানিস্তান
২০২১ সালের ৯ সেপ্টেম্বর আফগানিস্তান তাদের দল ঘোষণা করে। কিন্তু দল ঘোষণার পরে রাশিদ খান অধিনায়কত্ব থেকে নিজের নাম প্রত্যাহার করে নেন। কারণ হিসেবে তিনি নির্বাচক কমিটির সাথে নিজের মতবিরোধের কথা বলেন। মোহাম্মদ নবিকে পরবর্তীতে আফগানিস্তানের অধিনায়ক ঘোষণা করা হয়। ২০২১ সালের ১০ অক্টোবর আফগানিস্তানের দল হালনাগাদ করা হয়, যার ফলে শাপুর জাদরান, কায়েস আহমেদ ও আফসার জাজাই দল থেকে বাদ পড়েন। নতুন করে সামিউল্লাহ শেনওয়ারি, ফজলুল হক ফারুকি ও রিজার্ভ তালিকা থেকে ফরিদ আহমদ মালিককে দলে নেয়া হয়। ২০২১ সালের ৩১ অক্টোবর আসগর আফগান ক্রিকেট থেকে অবসরের ঘোষণা দেন। টুর্নামেন্টের বাকি সময়ের জন্য শরফউদ্দিন আশরাফকে তাঁর বদলি হিসেবে নেয়া হয়।
কোচ: ল্যান্স ক্লুজনার
দৌলত জাদরান, ফজলুল হক ফারুকি ও সামিউল্লাহ শেনওয়ারিকে রিজার্ভ খেলোয়াড় হিসেবে দলে রাখা হয়।
আয়ারল্যান্ড
২০২১ সালের ৯ সেপ্টেম্বর আয়ারল্যান্ড ১৮ সদস্যের একটি প্রাথমিক দল ঘোষণা করে। ২০২১ সালের ৮ অক্টোবর ১৫ সদস্যের চূড়ান্ত দল ঘোষণা করা হয়, এবং গ্রাহাম কেনেডি, ব্যারি ম্যাকার্থি ও শেন গেটকেটকে রিজার্ভ খেলোয়াড় হিসেবে দলে রাখা হয়।
কোচ: গ্রাহাম ফোর্ড
ইংল্যান্ড
২০২১ সালের ৯ সেপ্টেম্বর ইংল্যান্ড তাদের দল ঘোষণা করে। ২০২১ সালের ৫ অক্টোবর পিঠের চোটের কারণে ইংল্যান্ডের দল থেকে স্যাম কারান ছিটকে যান। তাঁর বদলি হিসেবে তাঁর ভাই টম কারান কে দলে নেয়া হয় ও রিস টপলি কে একজন রিজার্ভ খেলোয়াড় ঘোষণা করা হয়। ২০২১ সালের ৩ নভেম্বর উরুর চোটের কারণে টিম্যাল মিলস টুর্নামেন্টের বাকি অংশ থেকে ছিটকে যান। তাঁর বদলি হিসেবে রিস টপলিকে মূল দলে নেয়া হয়। ২০২১ সালের ৮ নভেম্বর পায়ের পেশির চোটের কারণে জেসন রয় টুর্নামেন্টের নকআউট পর্ব থেকে ছিটকে যান। তাঁর বদলি হিসেবে রিজার্ভ তালিকা থেকে জেমস ভিন্স কে মূল দলে নেয়া হয়।
কোচ: 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 ক্রিস সিলভারউড
ওমান
২০২১ সালের ৮ সেপ্টেম্বর ওমান তাদের দল ঘোষণা করে।
কোচ: দিলীপ মেন্ডিস
ওয়েস্ট ইন্ডিজ
২০২১ সালের ৯ সেপ্টেম্বর ওয়েস্ট ইন্ডিজ তাদের দল ঘোষণা করে। ২০২১ সালের ২০ অক্টোবর ফ্যাবিয়ান অ্যালেন গোড়ালির চোটের কারণে দল থেকে ছিটকে যাওয়ায় তাঁর বদলি হিসেবে আকিল হোসেনকে মূল দলে নেয়া হয়। ২০২১ সালের ২৭ অক্টোবর ওবেদ ম্যাককয় ডান পায়ে চোটের কারণে টুর্নামেন্ট থেকে ছিটকে যান, যে কারণে বদলি হিসেবে জেসন হোল্ডারকে মূল দলে নেয়া হয়।
কোচ: ফিল সিমনস
ড্যারেন ব্রাভো ও শেল্ডন কটরেলকে রিজার্ভ খেলোয়াড় হিসেবে দলে রাখা হয়।
দক্ষিণ আফ্রিকা
২০২১ সালের ৯ সেপ্টেম্বর দক্ষিণ আফ্রিকা তাদের দল ঘোষণা করে।
কোচ: মার্ক বাউচার
আন্দিলে পেখলুকোয়াইয়ো, জর্জ লিন্ডা ও লিজাদ উইলিয়ামসকে রিজার্ভ খেলোয়াড় হিসেবে দলে রাখা হয়।
নামিবিয়া
২০২১ সালের ১০ সেপ্টেম্বর নামিবিয়া তাদের দল ঘোষণা করে।
কোচ: পিয়ের দ্য ব্রয়েন
মরিশাস ন্‌গুপিতাকে রিজার্ভ খেলোয়াড় হিসেবে দলে রাখা হয়।
নিউজিল্যান্ড
২০২১ সালের ১০ আগস্ট নিউজিল্যান্ড তাদের দল ঘোষণা করে। অ্যাডাম মিলনাকে চোটের বদলি হিসেবে দলে রাখা হয়, এবং লকি ফার্গুসন পায়ের পেশির চোটে বিশ্বকাপের দল থেকে ছিটকে গেলে তাঁকে মূল দলে নিয়ে আসা হয়।
কোচ: 🇳🇿 গ্যারি স্টেড
নেদারল্যান্ডস
২০২১ সালের ১০ সেপ্টেম্বর নেদার‌ল্যান্ডস তাদের দল ঘোষণা করে।
কোচ: রায়ান ক্যাম্পবেল
পাকিস্তান
২০২১ সালের ৬ সেপ্টেম্বর পাকিস্তান তাদের দল ঘোষণা করে। ২০২১ সালের ৮ অক্টোবর পাকিস্তান তাদের দল হালনাগাদ করে। আজম খান ও মোহাম্মদ হাসনাইনের পরিবর্তে সরফরাজ আহমেদ ও হায়দার আলিকে দলে নেয়া হয়। মূল দলের খুশদিল শাহের স্থানে রিজার্ভ খেলোয়াড় ফখর জামানকে নেয়া হয়। এর পরের দিন পিঠের চোটের কারণে সোহাইব মাকসুদ পাকিস্তানের দল থেকে ছিটকে যান। তাঁর বদলি হিসেবে শোয়েব মালিককে দলে নেয়া হয়।
কোচ: 🇵🇰 সাকলাইন মুশতাক
উসমান কাদির, খুশদিল শাহ ও শাহনেওয়াজ দাহানিকে রিজার্ভ খেলোয়াড় হিসেবে দলে রাখা হয়।
পাপুয়া নিউ গিনি
২০২১ সালের ২৪ আগস্ট পাপুয়া নিউ গিনি তাদের দল ঘোষণা করে।
কোচ: 🇮🇹 কার্ল সান্দ্রি
বাংলাদেশ
কোচ: রাসেল ডমিংগো
ভারত
২০২১ সালের ৮ সেপ্টেম্বর ভারত তাদের দল ঘোষণা করে। ২০২১ সালের ১২ অক্টোবর শার্দুল ঠাকুরকে মূল দলে নিয়ে আসা হয় ও তাঁর স্থানে রিজার্ভ তালিকায় অক্ষর প্যাটেলকে রাখা হয়।
কোচ: 🇮🇳 রবি শাস্ত্রী
অক্ষর প্যাটেল, দীপক চাহার ও শ্রেয়াস আইয়ারকে স্ট্যান্ডবাই খেলোয়াড় হিসেবে রাখা হয়।
শ্রীলঙ্কা
২০২১ সালের ১০ সেপ্টেম্বর শ্রীলঙ্কা তাদের প্রাথমিক দল ঘোষণা করে। ২০২১ সালের ১ অক্টোবর শ্রীলঙ্কা দলে পাথুম নিশঙ্কা, মিনোদ ভানুকা, আশেন বণ্ডারা, লক্ষান সন্দকান ও রমেশ মেন্ডিসের নাম যুক্ত করা হয়। ১০ অক্টোবর শ্রীলঙ্কা ১৫ সদস্যের চূড়ান্ত দল ঘোষণা করে।
কোচ: মিকি আর্থার
স্কটল্যান্ড
২০২১ সালের ৯ সেপ্টেম্বর স্কটল্যান্ড ১৭ সদস্যের একটি প্রাথমিক দল ঘোষণা করে, যেটিকে ১০ অক্টোবর ১৫ সদস্যে নামিয়ে আনা হয়। কুঁচকির চোটের কারণে জশ ডেভি স্কটল্যান্ডের শেষ তিন ম্যাচ হতে ছিটকে যান। তাঁর পরিবর্তে মাইকেল জোনসকে দলে নেয়া হয়।
কোচ: শেন বার্গার
ডাফনা হ্যাকার
ডাফনা হ্যাকার (דפנה הקר; জন্ম ১৬ এপ্রিল ১৯৬৯) তেল আবিব বিশ্ববিদ্যালয়ের আইন অনুষদ ও নারী ও লিঙ্গ অধ্যয়ন প্রোগ্রামের একজন অধ্যাপক। তার লেখা লিগ্যালাইজড ফ্যামিলিজ ইন দ্য এরা অফ বর্ডারড গ্লোবালাইজেশন বইটি প্রকাশের পর হ্যাকারকে ২০১৮ এলএসএ জ্যাকব বুক পুরস্কার প্রদান করা হয়।
ক্যারিয়ার
১৯৯৩ থেকে ১৯৯৪ সাল পর্যন্ত হ্যাকার জেরুজালেম হিব্রু বিশ্ববিদ্যালয়ের আইন অনুষদে মাইকেল অ্যাটলানের গবেষণা সহকারী ছিলেন। সেখান থেকে তিনি ভেইসগ্লাস-আলমাগোর ল ফার্মে আইন কর্মকর্তা হিসেবে কাজ করেন এবং পরে তাকে ইসরায়েল বার এসোসিয়েশনে ভর্তি করা হয়। ২০০০ সালের মধ্যে হ্যাকার তেল আবিব বিশ্ববিদ্যালয়ে শিক্ষকতা করছিলেন। মূলত তিনি ছিলেন সমাজবিজ্ঞান ও নৃতত্ত্ব বিভাগের একজন শিক্ষক। তিনি ২০০৫ সালের মধ্যে আইন অনুষদ এবং নারী ও লিঙ্গ অধ্যয়ন প্রোগ্রামের সহকারী অধ্যাপক পদে উন্নীত হন। ২০০৭ সালে তিনি ইসরায়েলি আইন অনুমোদনের জন্য আইন প্রণয়নের পক্ষে ওকালতি শুরু করেন যা অবিবাহিত বা বিবাহিত মহিলাদের সাথে ভিন্ন আচরণ করে। তিনি বর্ণনা করেছেন যে তিনি তার ওকালতির জন্য পুরুষ অধিকার সংস্থার কাছ থেকে শারীরিক হুমকি পেয়েছেন, যার মধ্যে রয়েছে তার টায়ার কেটে ফেলা, ফোন কলে হুমকি এবং তার নিয়োগকর্তাকে এই বিষয়ে ফোন কল করা।
২০১১ সালে হ্যাকার ডিভোর্সের বিষয়ে পিতামাতার দায়িত্ব সংক্রান্ত সরকারি কমিটি থেকে পদত্যাগ করেন। পরের বছর, তিনি মোদন পাবলিশিং হাউস এবং প্রতিরক্ষা মন্ত্রণালয়ের মাধ্যমে আইনি দৃষ্টিকোণ থেকে পারিবারিক সমস্যা বইটি প্রকাশ করেন। ২০১৩ সালে তিনি স্বেচ্ছাসেবী কাজের মাধ্যমে লিঙ্গ বিচারের অগ্রগতির জন্য কাতান পুরস্কার লাভ করেন। ইসরায়েলে নারীদের উপর তার কাজের জন্য, তিনি ইয়োসি ক্লেইনের নামে নামকরণ করা "স্মল সিগন্যাল পুরস্কার" এর উদ্বোধনী বিজয়ী ছিলেন, যাকে অলাভজনক মহিলা স্পিরিট অ্যাসোসিয়েশন লিঙ্গ ন্যায়বিচারের জন্য স্বেচ্ছাসেবক মহিলাদের দেয়।
২০১৪ থেকে শুরু করে, তিনি তেল-আবিব বিশ্ববিদ্যালয়ের আইন পর্যালোচনার প্রধান সম্পাদক হন।
২০১৮ সালে তিনি তেল আবিব বিশ্ববিদ্যালয়ে লিঙ্গ কর্মসূচির প্রধান নিযুক্ত হন। পাশাপাশি, তার বই  'লিগ্যালাইজড ফ্যামিলিজ ইন দ্য এরা অফ বর্ডারড গ্লোবালাইজেশন', কেমব্রিজ ইউনিভার্সিটি প্রেস দ্বারা প্রকাশিত হয়। ২০১৮ সালের এলএসএ হার্বার্ট জ্যাকব বই পুরস্কার লাভ করে।
ভিটামিন
thumb|250px|right|ভিটামিন A বা রেটিনল ভিটামিন বা খাদ্যপ্রাণ হলো জৈব খাদ্য উপাদান যা সাধারণত খাদ্যে অতি অল্প পরিমাণে থেকে দেহের স্বাভাবিক পুষ্টি ও বৃদ্ধিতে সহায়তা করে এবং রোগ প্রতিরোধ শক্তি বৃদ্ধি করে। দেহে ভিটামিন বা খাদ্যপ্রাণের অভাবে বিভিন্ন রোগ বা সমস্যার প্রাদুর্ভাব হয়। যেমন ভিটামিন A'র অভাবে চোখের দৃষ্টিশক্তি ক্ষতিগ্রস্ত হয়ে থাকে। ভিটামিন সি এর অভাবে ত্বকে সমস্যা দেখা দেয়।
ভিটামিন আবিষ্কার করেন বিজ্ঞানী ক্যাশিমির ফ্রাঙ্ক ১৯১২ সালে।
ভিটামিন বি
ভিটামিন বি ,ভিটামিন বি কমপ্লেক্স নামেও পরিচিত। এই ভিটামিন জলে দ্রবণীয় এবং ভঙ্গুর। বি ভিটামিনের অনেকগুলো কার্বোহাইড্রেট বিপাকে বিশেষ ভূমিকা পালন করে। এখানে বিভিন্ন ধরনের ভিটামিন বি সম্বন্ধে আলোচনা করা হয়েছে।
ভিটামিন বি ওয়ান বা থায়ামিন
ভিটামিন বি১-এর রাসায়নিক নাম থায়ামিন যা একটি বর্ণহীন, কেলাসাকৃতির পদার্থ। থায়ামিন শরীরের ভিতর থায়ামিন পাইরোফস্ফেটে পরিণত হয় যা কার্বোহাইড্রেট বিপাকে একটি সহ-উৎসেচক (যা উৎসেচকের সাথে মিলিত হতে হয়ে কিছু আংশিক বিক্রিয়া অণুঘটিত করে) হিসেবে কাজ করে। থায়ামিনের অভাবে বেরিবেরি রোগ হয় যা পেশী দূর্বল করে দেয়। এছাড়াও হৃৎপিণ্ডের আকার বেড়ে যাওয়া, পায়ে খিল ধরা এবং চূড়ান্ত পর্যায়ে হৃৎযন্ত্রের ক্রিয়া বন্ধ হয়ে মৃত্যুর কারণ হিসেবে এই ভিটামিনের অভাব কাজ করে। স্নায়ু উদ্দীপক পদার্থ সংশ্লেষণে এটি ভূমিকা রাখে। সবচেয়ে বেশি থায়ামিন সমৃদ্ধ খাদ্যের মধ্যে রয়েছে: শূকরের মাংস, যকৃত, হৃৎপিণ্ড এবং বৃক্কের মাংস, ভাঁটিখানার ঈস্ট, চর্বিহীন মাংস, ডিম, ঢেকিছাটা চাল, শস্যদানা, গমের বীজ, বৈঁচী (এ ধরনের বীচিশূন্য ফল),চিনাবাদাম এবং শুঁটি। শস্যপেষাই কলের মাধ্যমে শস্যদানা ঝালঅই করার সময় এর থায়ামিনসমৃদ্ধ অংশগুলো নষ্ট হয়ে যায়। তাই চাল বা পেষাইকৃত গমে থায়ামিনের পরিমাণ কম থাকে। বর্তমানকালের গবেষণায় চাল ও গমে থায়ামিনের পরিমাণ বেশ বাড়ানো সম্ভব হয়েছে, তথাপি অনুন্নত বা উন্নয়নশীল দেশগুলোতে এই সমস্যা রয়েই গেছে।
ভিটামিন বি টু বা রাইবোফ্ল্যাভিন
ভিটামিন বি২-এর রাসায়নিক নাম রাইবোফ্ল্যাভিন (C17H20N4O6)। রাইবোফ্ল্যাভিন থেকে ফ্ল্যাভিন মনোনিউক্লিওটাইড ও ফ্ল্যাভিন অ্যাডেনিন ডাইনিউক্লিওটাইড নামে দুটি সহ-উৎসেচক তৈরি হয়। এই সহ-উৎসেচক কার্বোহাইড্রেট, চর্বি এবং শ্বসনীয় আমিষ বিপাকে সাহায্য করে থাকে। শ্লেষ্মা ঝিল্লীর রক্ষণাবেক্ষণেও এর ভূমিকা রয়েছে। বি২-এর অভাবে যে লক্ষণগুলো প্রকাশ পায় সেগুলো অতটা স্পষ্ট নয়। কিছু লক্ষণের মধ্যে রয়েছে: ত্বকের বিকৃতি (বিশেষত নাক ও ঠোটের চারপাশে) এবং আলোক সংবেদনশীলতা। রাইবোফ্ল্যাভিনের ভালো উৎসগুলোর মধ্যে আছে: কলিজা, দুধ, মাংস, গাঢ় সবুজ রঙের সব্জি, শস্যদানা, পেস্তা, পাউরুটি এবং মাশরুম।
ভিটামিন বি থ্রি বা নিকোটিনিক অ্যাসিড
এর রাসায়নিক নাম নায়াসিন (C6H5NO2) বা নিকোটিনিক এসিড। এটিও সহকারী উৎসেচক যা পুষ্টিকর খাদ্য থেকে শক্তির বিমুক্তকরণে সাহায্য করে। নায়াসিনের অভাব হলে অপুষ্টি রোগ দেখা দেয়। এর প্রাথমিক লক্ষণ হল ত্বকের যে অংশ সরাসরি সূর্যের আলো পায় সে অংশে বিভিন্ন স্ফোটক উদগত হয় যাতে মনে হয় সূর্যের আলোয় সে অংশ পুড়ে গেছে। পরবর্তী লক্ষনগুলো হল: লাল ও
ভিটামিন এইচ বা বায়োটিন বা ভিটামিন বি সেভেন
ভিটামিন এইচের রাসায়নিক নাম হচ্ছে বায়োটিন (biotin - C10H16N2O3S) যা চর্বি বিপাকে সহায়তা করে। ডিমের কুসুম এবং কলিজায় এটি পাওয়া যায়। বায়োটিনের অভাবে ক্ষুধামন্দা, অন্তঃত্বকের কিছু রোগ, চুল পড়ে যাওয়া এবং অ্যানিমিয়া দেখা দেয়।
ভিটামিন সি বা অ্যাস্করবিক অ্যাসিড
সবচেয়ে বেশি ভিটামিন সি রয়েছে আমাজন জঙ্গলের কামু কামু বেরিতে। এরপর দ্বিতীয় সর্বোচ্চ পরিমাণ ভিটামিন সি রয়েছে অস্ট্রেলিয়ার বিলিগোট পামে, আর তৃতীয় সর্বোচ্চ পরিমাণ রয়েছে হিমালয় পর্বতাঞ্চলের গোজি বেরিতে।
ভিটামিন এ বা রেটিনল
ভিটামিন এ একটি হালকা হলুদ বর্ণের প্রাথমিক অ্যালকোহল। এটি ক্যারোটিন থেকে উদ্ভূত হয়। ত্বকের উৎপত্তি ও রক্ষণাবেক্ষণ, শ্লেষ্মা ঝিল্লী, হাড়, দাঁত, দৃষ্টি এবং পুনরুৎপাদন ক্ষমতার উপর এই ভিটামিনের প্রত্যক্ষ বা পরোক্ষ প্রভাব রয়েছে। রাতকানা রোগ অন্যতম প্রাচীন একটি রোগ। ভিটামিন এ-'র অভাবে এই রোগটি হয়ে থাকে। এছাড়া এই ভিটামিনের অভাবে যে লক্ষণগুলো দেখা দেয় তা হল: ত্বকের অত্যধিক শুষ্কতা, শ্লেষ্মা ঝিল্লীর নিঃসরণ কমে যাওয়া, ব্যাক্টিরিয়ার অনুকূল পরিবেশ সৃষ্টি হওয়া, অশ্রু গ্রন্থির অকার্যকারিতা এবং তার ফলে চোখের শুষ্কতা। উন্নয়নশীল দেশগুলোতে শিশুদের অন্ধ হয়ে যাওয়ার পেছনেও এই ভিটামিনের অভাব কাজ করে।